Regnum Bavariae
Regnum Bavariae vel regnum Bavaricum fuit civitas perantiqua, quae ultima forma anno 1806 condita est. Post primum bellum mundanum finem habuit anno 1918, cum Bavaria una de regionibus Rei Publicae Germaniae facta est, sed iam ad annum 1871 Regnum Bavariae pars fuerat Imperii Germanici. Ad regnum pertinuerunt et terrae antiqui Ducatus Bavariae et Franconia et circulus Suebicus Sacri Imperii Romani (i. e. theodisce Schwäbischer Reichskreis). Hoc regnum ab anno 1806 usque ad annum 1815 ad Foederationem Rhenanam (Rheinbund) ab anno 1815 usque ad annum 1866 ad Foederationem Germanicam (Deutscher Bund) ab anno 1871 usque ad annum 1918 ad Imperium Germanicum pertinuit.